
Õiend protokollilise otsuse eelnõu juurde „Narva linna arengukava 2008–2011 muutmine“
Antud arengukava (Narva Linnavolikogu 26.09.2007 määrusega nr. 36 kinnitatud ning 18.12.2007 määrusе nr. 43 ja 15.05.2008 määrusеga nr. 28 muudetud) muutmine toimub vastavalt kohaliku omavalitsuse korralduse seadusele (§ 37 lg 7) ja Narva linna arengudokumentide menetlemise korrale, milles on määratud igaaastaane linna arengukava läbivaatamine:
§ 15.  Läbivaatamine

(4) Iga aasta 1. juuliks kogub Narva Linna Arenduse ja Ökonoomika Amet ettepanekud Narva arengukava muudatuse kohta, valmistab vajadusel ette kehtiva Narva linna arengukava muudatusettepanekud ning esitab vastava eelnõu hiljemalt 1. augustiks linnavalitsusele.

(5) Linnavalitsus vaatab muudatusettepanekute eelnõu läbi ja esitab selle hiljemalt 15. augustiks linnavolikogule.

Kuna linna arengukava on eelarve koostamise aluseks, ning tegevuskavas peavad olema kajastatud kõik järgmisele majandusaastale planeeritavad investeeringud ja olulised uurimis- ja arendustegevuse projektid on arengukava muutmise eelnõu sisuliselt põhjustatud planeeritud tegevuste täpsustamisega (s.h. kulud, omafinantseerimine, aeg).

Kuna arengukavas käsitletav ajavahemik tegevuskava osas on vähemalt järgmised neli aastat (2009-2012) lisatakse tegevuskavasse uus veerg „planeeritud omafinantseerimine 2012 aastaks” ning dokument nimetatakse vastavalt tegevuskavaga planeeritud perioodile ehk „Narva linna arengukava 2008-2012”.

Muudatused arengukava ülesannete osas on põhjustatud tegevuskavas muudatustega.

Muudatused linna varaliste kohustuste kohta on tehtud vastavalt uuendatud andmetega.

Vastav teade Narva linna arengukava muutmise eelnõu avalikustamise kohta oli avaldatud Narva linna veebilehel ja maakonnalehes Põhjarannik. Eelnõu avaliku väljapaneku jooksul, mis kestis kolm nädalat alates 01.07.2008, Narva Linna Arenduse ja Ökonoomika Ametile ettepanekuid ei tulnud.
Avaliku väljapaneku jooksul on saanud mõned parandused ja täiendused Narva Linnavalitsuse struktuurüksustelt.

Vastavalt Narva Noorte Meremeeste Klubi taotlusele ja abilinnapea pr. Homjakovaga kokkuleppele tegevuskavva on sissekirjutatud uue tegevusena „Narva Noorte Meremeeste klubi hoone (aadressil Viru 18) ventilatsiooni ja elektromontaaži tööde projekteerimine ja teostamine“.

Lisatud arengukava tegevuskava tabelis (tegevuskava_muudatused.pdf) on arusaamiseks muudatused rõhutatud värvidega järgmiselt: roheline - sissekirjutatud uued tegevused, lilla - muudetud andmed tegevuste kohta, punane – välja jäetud tegevused vastavalt Narva Linnavalitsuse struktuurüksuste palvetele. Tegevused mille aeg lõpeb 2008 aastal arvatakse tegevuskava tabelist välja.
Samuti on lisatud arengukava tegevuskava tabel uues redaktsioonis (tegevuskava_uus.xls) ilma märkusteta Volikogu määrusega kinnitamiseks.

